CELEX: C2007/117/28
Language: da
Date: 2007-05-26 00:00:00
Title: Sag C-151/07: Anmodning om præjudiciel afgørelse indgivet af Symvoulio tis Epikratias (Grækenland) den 19. marts 2007 — Theologos-Grigorios Chatzithanasis mod Sundheds- og socialministeren og Organismos Epangelmatikis Ekpaidevsis kai Katartisis

26.5.2007   
            
            
               DA
            
            
               Den Europæiske Unions Tidende
            
            
               C 117/17
            
         Anmodning om præjudiciel afgørelse indgivet af Symvoulio tis Epikratias (Grækenland) den 19. marts 2007 — Theologos-Grigorios Chatzithanasis mod Sundheds- og socialministeren og Organismos Epangelmatikis Ekpaidevsis kai Katartisis
   (Sag C-151/07)
   (2007/C 117/28)
   Processprog: græsk
   Den forelæggende ret
   Symvoulio tis Epikratias
   Parter i hovedsagen
   
      Sagsøger: Theologos-Grigorios Chatzithanasis
   
      Sagsøgt: Sundheds- og socialministeren og Organismos Epangelmatikis Ekpaidevsis kai Katartisis
   Præjudicielle spørgsmål
   Når en borger i en medlemsstat, som påberåber sig et eksamensbevis, der som sådan falder ind under anvendelsesområdet for Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF (EFT L 209), ansøger værtsmedlemsstatens myndigheder om adgang til et i medlemsstaten lovreguleret erhverv eller om autorisation til at udøve dette erhverv, har myndighederne da mulighed for i medfør af bestemmelserne i artikel 1, 2, 3 og 4 i direktiv 92/51/EØF, fortolket i lyset af artikel 149 og 150 i Traktaten om oprettelse af Det Europæiske Fællesskab, at afvise den pågældendes ansøgning (og således fuldstændigt udelukke den pågældendes adgang til dette erhverv eller udøvelse heraf i værtsmedlemsstaten) alene af den grund, at det omtvistede eksamensbevis ikke er blevet udstedt oprindelsesmedlemsstatens myndigheder, men efter studier, som hovedsageligt blev gennemført i værtsmedlemsstaten og ved et institut, som frit udøver virksomhed i værtsmedlemsstaten, men som imidlertid ikke er anerkendt som uddannelsesinstitution i denne medlemsstat i kraft af en generel bestemmelse i medlemsstatens lovgivning?